Referat fra styremøte 23. april 2018

Til stede: Jonny, Arnold, Magne, Thor Erik, Synnøve og Ida

Det var enighet om at vi kontakter Torvmoen utbygging om å få bygd skille i kjellerrommet der strømmålerne til Torvmoen 88 er. Her er det også, som eneste sted i kjelleren, lagt inn vann. Vaskefirmaet har dette som eneste sted å få vann til trappevask. Arnold snakker med Torvmoen utbygging.

Kommunen har sagt at de skal asfaltere rundt hele området før ferien. Torvmoen AS skal betale asfalteringen. De må være med på en befaringsrunde for å få asfalt på flere steder som ennå ikke er asfaltert. Vi må også prøve å få asfalt på steder som har feil hellingsgrad, så vannet renner riktig vei. Arnold og Magne går på befaring med en fra Torvmoen utbygging.

Det må settes opp stengsler på østsiden av Torvmoen 88. Det er blitt et problem at folk bruker dette området som parkeringsplass. Arnold snakker med Torvmoen utbygging.

Det ble enighet i styret om at vi bør gjøre noen justeringer av fellesvedtektene for Torvmoen.

Arnold lager et forslag.

Husordensreglene sier at alle dører til fellesområder skal være låst hele døgnet. Kan vi da la garasjeporten stå åpen noen timer på morgenen i virkedager? Arnold sjekker.

Hvem har ansvar for at de eierseksjonene som er pliktig til å ha eget styre virkelig har det?  
Arnold sjekker.

«Tiltaksutvikling innen program for folkehelsearbeid i kommunene» er et prosjekt Helsedirektoratet har satt i gang for å fremme befolkningens helse og livskvalitet.

Styret vedtok å prøve å søke om treningsapparater som er beregnet til å stå ute.  
Jonny tar kontakt med «Sporty Lauvåsen», som er lokal forhandle av slike apparater om priser og muligheter til å sette opp slike i vårt bo-område.  
Arnold sørger for å melde Torvmoen velforening inn i frivillighetsregisteret. Medlemskap der avgjør om vi får støtte fra det offentlige.

Det skal plantes i fellesområdet. Vaktmester tar kontakt med Marianne og Synnøve om beplantingen. De tre i felleskap skal sørge for at det blir et hyggelig og pent område å ferdes i.

Neste styremøte er 28. mai.

Arnold